Sklep Skupnega odbora EGP

št. 142/1999

z dne 5. novembra 1999

o spremembi Priloge I (Veterinarske in fitosanitarne zadeve) k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

(1) ker je bila Priloga I k Sporazumu spremenjena s Sklepom Skupnega odbora EGP št. 76/1999 z dne 25. junija 1999 [1];

(2) ker je treba Odločbo Komisije 98/568/ES z dne 6. oktobra 1998 o posebnih pogojih za uvoz ribiških proizvodov in proizvodov iz ribogojstva s poreklom iz Gvatemale [2] vključiti v Sporazum;

(3) ker je treba Odločbo Komisije 98/569/ES z dne 6. oktobra 1998 o posebnih pogojih za uvoz živih školjk, iglokožcev, plaščarjev in morskih polžev s poreklom iz Tunizije [3] vključiti v Sporazum;

(4) ker je treba Odločbo Komisije 98/570/ES z dne 7. oktobra 1998 o posebnih pogojih za uvoz ribiških proizvodov in proizvodov iz ribogojstva s poreklom iz Tunizije [4] vključiti v Sporazum;

(5) ker je treba Odločbo Komisije 98/572/ES z dne 12. oktobra 1998 o posebnih pogojih za uvoz ribiških proizvodov in proizvodov iz ribogojstva s poreklom s Kube [5] vključiti v Sporazum;

(6) ker je treba Odločbo Komisije 98/675/ES z dne 16. novembra 1998 o posebnih pogojih za uvoz ribiških proizvodov in proizvodov iz ribogojstva s poreklom iz Estonije [6] vključiti v Sporazum;

(7) ker je treba Odločbo Komisije 98/695/ES z dne 24. novembra 1998 o posebnih pogojih za uvoz ribiških proizvodov in proizvodov iz ribogojstva s poreklom iz Mehike [7] vključiti v Sporazum;

(8) ker se ta sklep ne uporablja za Lihtenštajn -

SKLENIL:

Člen 1

V točki 176 (Odločba Komisije 97/217/ES) v delu 8.2 poglavja I Priloge I k Sporazumu se dodajo naslednje točke:

"177. 398 D 0568: Odločba Komisije 98/568/ES z dne 6. oktobra 1998 o posebnih pogojih za uvoz ribiških proizvodov in proizvodov iz ribogojstva, ki izvirajo iz Gvatemale (UL L 277, 14.10.1998, str. 26), kakor je bila spremenjena z UL L 325, 3.12.1998, str. 23.

178. 398 D 0569: Odločba Komisije 98/569/ES z dne 6. oktobra 1998 o posebnih pogojih za uvoz živih školjk, iglokožcev, plaščarjev in morskih polžev s poreklom iz Tunizije (UL L 277, 14.10.1998, str. 31).

179. 398 D 0570: Odločba Komisije 98/570/ES z dne 7. oktobra 1998 o posebnih pogojih za uvoz ribiških proizvodov in proizvodov iz ribogojstva s poreklom iz Tunizije (UL L 277, 14.10.1998, str. 36).

180. 398 D 0572: Odločba Komisije 98/572/ES z dne 12. oktobra 1998 o posebnih pogojih za uvoz ribiških proizvodov in proizvodov iz ribogojstva s poreklom s Kube (UL L 277, 14.10.1998, str. 44).

181. 398 D 0675: Odločba Komisije 98/675/ES z dne 16. novembra 1998 o določitvi posebnih pogojev za uvoz ribiških proizvodov in proizvodov iz ribogojstva s poreklom iz Estonije (UL L 317, 26.11.1998, str. 42).

182. 398 D 0695: Odločba Komisije 98/695/ES z dne 24. novembra 1998 o določitvi posebnih pogojev za uvoz ribiških proizvodov in proizvodov iz ribogojstva s poreklom iz Mehike (UL L 332, 8.12.1998, str. 9)."

Člen 2

Besedila odločb Komisije 98/568/ES, 98/569/ES, 98/570/ES, 98/572/ES, 98/675/ES in 98/695/ES v islandskem in norveškem jeziku, ki so priložena ustreznim jezikovnim različicam tega sklepa, so verodostojna.

Člen 3

Ta sklep začne veljati 6. novembra 1999 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.

Člen 4

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 5. novembra 1999

Za Skupni odbor EGP

Predsednik

N. v. Liechtenstein

[1] UL L 296, 23.11.2000, str. 1.

[2] UL L 277, 14.10.1998, str. 26.

[3] UL L 277, 14.10.1998, str. 31.

[4] UL L 277, 14.10.1998, str. 36.

[5] UL L 277, 14.10.1998, str. 44.

[6] UL L 317, 26.11.1998, str. 42.

[7] UL L 332, 8.12.1998, str. 9.

--------------------------------------------------